kardosdrur/scandi-wiki huggingface dataset:
Stångån

Stångån er et vandløb i det sydøstlige Sverige. Det udspringer i Småland og løber i begyndelsen sydover, før det ved Vimmerby ændrer retning og løber mod nord, op til indsøen Roxen ved Linköping i Östergötland, hvor det slutter. Fra Roxen når vandet Østersøen gennem Motala ström.

Vandløb i Sverige
James L. Brooks

James L. Brooks, (født 9. maj 1940 i North Bergen Township, New Jersey, USA) er en amerikansk filmproducer, manuskriptforfatter og filminstruktør. Han er mest kendt for serier som The Mary Tyler Moore Show, The Simpsons, Rhoda, Taxi og The Tracey Ullman Show.

Biografi 
James L. Brooks voksede op i en jødisk familie i Brooklyn i New York. Hans karriere startede som manuskriptforfatter i CBS News i perioden fra 1964 til 1966. Resultatet af perioden i ABS blev serierne Room 222 og The Mary Tyler Moore Show. Sidstnævnte blev hurtigt en sucsess og hans karriere var i gang.

Brooks startede sit eget film- og TV-selskab, der producerede serier som The Tracey Ullman Show og senere The Simpsons. Selskabet hedder Gracie Films. I en af serierne, The Critic, er Nancy Cartwright (stemmen til Bart Simpson) med som en af stemmerne. Han vandt i 1983 en Oscar for bedste instruktion med filmen Terms of Endearment.

I 1996 støttede han filminstruktøren Wes Anderson med et budget til hans spillefilmsdebut Bottle Rocket, med brødrerne Luke og Owen Wilson i hovedrollerne. 

Brooks er en af de få mennesker, det bliver takket i rulleteksterne på komediefilmen Borat: Cultural Learnings of America for Make Benefit Glorious Nation of Kazakhstan fra 2006.

Privatliv 
Brooks har doneret mere end $175,000 til Demokratiske partikandidater.

Udvalgt filmografi 

 My Three Sons (1960)
 The Andy Griffith Show (1960)
 My Mother The Car (1965) (forfatter)
 Mary Tyler Moore (1970) (producer)
 Rhoda (1974) (producer)
 Thursday's Game (1974) (forfatter-producer)
 Taxi (1978) (producer)
 Terms of Endearment (1983) (instruktør)
 The Tracey Ullman Show (1987) (producer)
 Broadcast News (1987) (instruktør)
 Big (1988) (producer)
 Say Anything... (1989) (producer)
 The Simpsons (1989-present) (producent)
 "I'll Do Anything" (1994) (instruktør)
 The Critic (1994) (producent)
 Bottle Rocket (1996) (producer)
 Jerry Maguire (1996) (producer)
 As Good as It Gets (1997) (instruktør)
 Spanglish (2004) (instruktør)
 The Simpsons Movie (2007) (producer) (manuskript)

Noter

Eksterne henvisninger 

 
 Officiel netside for Gracie Films

 

Filminstruktører fra USA
Personer fra New York
Oscar for bedste instruktør
Hillingdon

Hillingdon (officielt: The London Borough of Hillingdon) er Londons vestligste bydel. Den blev oprettet i 1965 ved at kredsene Uxbridge, Hayes and Harlington, Ruislip-Northwood og Yiewsley and West Drayton i Middlesex blev slået sammen.

Brunel University og London Heathrow Airport ligger i bydelen.

Steder i Hillingdon 

 Cowley
 Eastcote
 Eastcote Village
 Hatton
 Harlington
 Hayes
 Hayes End
 Hayes Town
 Harefield
 Harmondsworth
 Hillingdon
 Ickenham
 Longford
 Newyears Green
 North Hillingdon
 Northwood
 Northwood Hills
 Ruislip
 Ruislip Common
 Ruislip Gardens
 Ruislip Manor
 Sipson
 South Harefield
 South Ruislip
 Uxbridge
 West Drayton
 Yeading
 Yiewsley
Barnet (bydel)

Barnet (officielt: The London Borough of Barnet) er en bydel i den nordlige del af det ydre London. Den blev oprettet i 1965, da kredsene Finchley, Hendon og Friern Barnet i Middlesex samt East Barnet og Barnet i Hertfordshire blev slået sammen og lagt under Greater London.

Steder i Barnet 

 Arkley
 Barnet, Brunswick Park, Burnt Oak
 Childs Hill, Chipping Barnet, Cricklewood, Church End Finchley, Cockfosters, Colindale, Colney Hatch
 East Barnet, East Finchley, Edgware
 Finchley, Friern Barnet
 Golders Green
 Hadley, Hampstead Garden Suburb, Hendon, High Barnet, Holders Hill
 Mill Hill, Monken Hadley
 New Barnet, New Southgate, North Finchley
 Oakleigh Park, Osidge
 The Hyde, Totteridge
 Whetstone

Eksternt link
Regierungsbezirk Gießen

Regierungsbezirk Gießen er et af de tre Regierungsbezirke i den tyske delstat Hessen. Den ligger midt i delstaten. Arealmæssigt er det den mindste hessiske bezirk.

Opdeling

Landkreise 
 Lahn-Dill-Kreis
 Landkreis Gießen
 Landkreis Limburg-Weilburg
 Landkreis Marburg-Biedenkopf
 Vogelsbergkreis

Byer med særstatus 
 Gießen
 Marburg
 Wetzlar

Regierungsbezirk Gießen blev oprettet i 1981 og beskæftiger sig blandt andet med tilsyn med kommunerne, katastrofe-, brand- og redningsvæsen, sociale forhold, regionsplanlægning, miljø og naturbeskyttelse.

Regeringspræsidenter 
 1981 – 1987 Knut Müller (SPD)
 1987 – 1989 Dr. Tilman Pünder (CDU)
 1989 – 1991 Dr. Alois Rhiel (CDU)
 1991 – 1999 Hartmut Bäumer, der var den første regeringspræsident fra „Die Grünen“ i Tyskland
 fra 1999 Wilfried Schmied (CDU)

Giessen
Giessen
Enfield

Enfield (officielt: The London Borough of Enfield) er den nordligste af Londons bydele. Den blev oprettet ved at den gamle kreds Enfield blev slået sammen med Southgate og Edmonton. Området er vokset til en stor forstad med gode transportforbindelser ind til det centrale London.

Middlesex University har tre campuser i distriktet: Enfield, Cat Hill og Trent Park.

I romersk tid var Enfield forbundet med London via Ermine Street, vejen mellem London og York. Fund gjort i det 20. århundrede viser at der var romerske bosætninger i områderne som i dag hedder Edmonton og Bush Hill Park.

i 790 gav kong Offa af Mercia området omkring Edmonton til St. Albans Abbey. Området blev strategisk vigtigt da danerne tog kontrol over East Anglia. Befæstninger blev rejst under Alfred den store, så at man kunne klare at holde danerne syd for floden Lee.

Både Enfield og Edmonton nævnes i Domesday Book (1086). Enfield havde da 400 indbyggere, mens Edmonton havde 300. Enfield havde også en parc, et stort skovklædt jagtområde.

Steder i Enfield 

 Arnos Grove
 Botany Bay, Bowes Park, Bulls Cross, Bush Hill Park
 Clay Hill, Cockfosters, Crews Hill
 Edmonton, Enfield Chase, Enfield Highway, Enfield Lock, Enfield Town, Enfield Wash
 Forty Hill, Freezywater
 Grange Park
 Hadley Wood
 Lower Edmonton
 New Southgate
 Oakwood
 Palmers Green, Ponders End
 Southgate
 Upper Edmonton
 Winchmore Hill, World's End
Haringey

Haringey (officielt: The London Borough of Haringey) er en bydel i den nordlige del af det ydre London. Den blev oprettet i 1965 ved at kredsene Horney, Wood Green og Tottenham i Middlesex blev slået sammen.

Steder i Haringey 

 Bounds Green
 Crouch End
 Finsbury Park
 Harringay
 Highgate
 Hornsey
 Manor House
 Muswell Hill
 Noel Park
 Seven Sisters
 South Tottenham
 Stroud Green
 Tottenham
 Tottenham Green
 Tottenham Hale
 Turnpike Lane
 Wood Green

Parker og grønne områder tæller Finsbury Park, Alexandra Park, Highgate Wood, Coldfall Wood og Lee Valley Park.
Klaverkoncert nr. 5 (Beethoven)

Klaverkoncert nr. 5 er en klaverkoncert komponeret af Ludwig van Beethoven. Dens oprindelige navn er Konzert für Klavier und Orchester Nr. 5 Es-Dur Op. 73. Klaverkoncert nr. 5 blev komponeret af Beethoven i Wien i 1809 og er dedikeret til ærkehertug Rudolf. Koncerten opførtes første gang offentligt den 28. november 1811 i Leipzig med Friedrich Schneider som solist og Johann Philipp Christian Schulz som dirigent. Beethoven kunne ikke spille koncerten som solist grundet hans tiltagende problemer med hørelsen. 

Koncertens harmoni og endeløse ornamenter i form af arpeggioer, triller og pyntenoder etablerer det stolte og eksplosive udtryk som præger stilen i Beethovens 5. klaverkoncert. Grundet disse stilistiske virkemidler, samt hovedtemaets monumentale udtryk, kendes klaverkoncerten ved navnet ”Kejserkoncerten”.

Satser 
Klaverkoncerten består af tre satser: 1. Allegro. 2. Adagio un poco moto - attaca: 3 Rondo. Allegro.

Førstesatsen, Allegro, er i sonateform og er længere end nogen tidligere af Beethovens åbningssatser i sine klaverkoncerter. 

Koncertens samlede varighed er ca. 40 minutter.

Referencer 

Værker af Ludwig van Beethoven
Beethoven 5
Waltham Forest

Waltham Forest (officielt: The London Borough of Waltham Forest ) er en bydel i den nordlige del af det ydre London. Den blev oprettet i 1965 ved at kredsene Chingford, Leyton og Walthamstow i Essex blev slået sammen og overført til Greater London.

Distriktet er et af fem i London som havde værtskab for Sommer-OL 2012.

Steder i Waltham Forest 

 Chingford
 Chingford Hatch
 Friday Hill
 Hale End
 Higham Hill
 Highams Park
 Leyton
 Leytonstone
 South Chingford
 Upper Walthamstow
 Walthamstow
Panik (band)

Panik er et tysk rock band, som består af 2 medlemmer fra Neumünster,Tyskland – Timo Sonnenschein og David Bonk. 
Bandet blev dannet i 2002, af de to medlemmer. Efter det kom flere medlemmer til, og flere blev udskiftet.
I 2007 i Hamburg, startede bandet under navnet Nevada Tan, og udgav deres første single "Revolution", der var medlemmerne David Bonk (guitar, klaver), Timo Sonnenschein (Rapper), Frank Ziegler (sanger), Jan Werner (DJ), Juri Schewe (trommer), Christian Linke (bass),   De fleste af meldemmerne havde været med, næsten fra starten af.

Den 20 januar 2008 annoncere ”Nevada Tan” at de officielt havde ændret deres navn fra Nevada Tan til ”Panik” . Grundet til det, var at de havde fyrret deres manager og producer som havde udnyttet dem, og presset dem i en retning de ikke ville. Manageren og Produceren havde retten til navnet "Nevada Tan" som de selv kaldte for deres eget "projekt". Derfor skiftede Panik deres navn fra "Nevada Tan" til "Panik" igen.
Efter en lang pause udgav Panik den 25 September 2009 deres andet album "Panik".
Den 11. November 2009 meddelte Panik, at fire ud af de seks medlemmer ville forlade bandet, Timo Sonnenshein og David Bonk forblev i bandet.
I december 2009 spillede de seks medlemmer deres sidste koncerter sammen i Tyskland.

Bandmedlemmer 

Timo "T:mo" Sonnenschein – Rapper – (født den 20 september, 1987 )
David Bonk – Guitarist – (født den 6 Februar, 1988)

Tidligere bandmedlemmer 

Jan Werner – DJ – (født den 1 Marts, 1988 ) Forlod bandet: Januar 2010
Juri Schewe – Trommeslager – (født den 24 november, 1986) Forlod bandet: Januar 2010
Christian Linke – Bassist – (født den 11 marts, 1987 ) Forlod bandet: Januar 2010
Frank "Franky" Ziegler – Sanger – (født den 28 april, 1987) Forlod bandet: Januar 2010
Max Böhlen – Trommeslager – (født den 8 oktober, 1987) – Forlod bandet: 2006-2007

Diskografi

Singler 
 2007: Revolution 
 2007: Vorbei
 2007: Neustart
 2008: Was Würdest Du Tun
 2009: Lass mich fallen

Album 
 2007: Niemand hört dich
 2009: Panik

DVDs 
 2007: Niemand Hört Dich-live

Noter

Eksterne henvisninger 
 Den originale artikel på den engelske wikipedia
 Den originale artikel på det tyske wikipedia
Panik's Officiel hjemmeside

Musikgrupper fra Tyskland
Redbridge

Redbridge (officielt: The London Borough of Redbridge) ligger i Ydre London, og er en bydel i det østlige London. Den blev oprettet i 1965 ved at kredsene Ilford og Wanstead and Woodford i Essex, samt dele af andre kredse, blev slået sammen. Navnet kommer fra en bro over floden Roding.

Steder i Redbridge 

 Aldborough Hatch
 Aldersbrook
 Barkingside
 Clayhall
 Cranbrook
 Fullwell Cross
 Gants Hill
 Goodmayes
 Hainault
 Ilford
 Loxford
 Newbury Park
 Redbridge
 Seven Kings
 Snaresbrook
 South Woodford
 Wanstead
 Woodford
 Woodford Bridge
 Woodford Green

Transport 

Central Line i Londons undergrundsbane går gennem Redbridge. Stationerne i området er Snaresbrook, South Woodford og Woodford på Ongar-grenen, og Wanstead, Redbridge, Gants Hill, Newbury Park, Barkingside, Fairlop og Hainault på Woodford-grenen.

Great Eastern Mainline fra Liverpool Street går gennem distriktet, med stationer ved Ilford, Seven Kings og Goodmayes.
Italienske lira

Italiensk lira (flertal: lire) var den officielle møntenhed i Italien frem til 1. januar 1999, da den blev skiftet ud med euro (euromønter og sedler blev ikke introduceret før i 2002).

Historiske møntenheder
Lira
San Marinos økonomi
Vatikanets økonomi
Regierungsbezirk Kassel

Regierungsbezirk Kassel er et af de tre regierungsbezirke i den tyske delstat Hessen. Det ligger i den nordlige del af delstaten og er arealmæssigt større end både Regierungsbezirk Gießen og Regierungsbezirk Darmstadt.

Opdeling

Landkreise 
(fra nord mod syd)
 Landkreis Kassel
 Werra-Meißner-Kreis
 Waldeck-Frankenberg
 Schwalm-Eder-Kreis
 Hersfeld-Rotenburg
 Landkreis Fulda

Kreisfri by 
 Kassel

By med særstatus 
 Fulda

Regeringspræsidenter i Kassel 
 1867-1872 Eduard von Moeller
 1872-1876 Ludwig von Bodelschwingh
 1876-1881 August Freiherr von Ende
 1881-1886 Botho Graf zu Eulenburg
 1886-1887 Eduard Magdeburg
 1887-1893 Anton Rothe
 1893-1899 Maximilian Graf Clairon d'Hassouville
 1899-1905 August von Trott zu Solz
 1905-1919 Graf von Bernstorff
 1919-1926 Gustav Springorum
 1926-1927 Otto Stoelzel
 1927-1933 Ferdinand Friedensburg
 1933-1944 Konrad von Monbart
 1944-1945 Ernst Beckmann
 1945-1962 Fritz Hoch
 1962-1975 Alfred Schneider
 1975-1979 Burghard Vilmar
 1979-1984 Heinz Fröbel
 1984-1987 Burghard Vilmar
 1987-1991 Ernst Wilke
 1991-1993 Ilse Stiewitt
 1993-1996 Inge Friedrich
 1996-1999 Bertram Hilgen
 1999-2003 Oda Scheibelhuber
 2003 Lutz Klein

Kassel
Kassel
Asylsagen

Asylsagen er navnet på den politiske sag, der startede med en politisk debat om afviste asylsøgere, der i årevis havde siddet i danske asylcentre. Den tog fart i starten af 2007, da bl.a. Venstres Birthe Rønn Hornbech gik imod partilinjen med et ønske om, at de skulle kunne arbejde. Dagen før valgkampen, i oktober 2007, lovede statsminister Anders Fogh Rasmussen en løsning, som et bredt flertal kunne stå bag. Statsministeren ville lade nogle børnefamilier flytte uden for centrene. Men efter valget lavede Birthe Rønn Hornbech, som integrationsminister en snæver aftale med Dansk Folkeparti (DF). Det fik løsgænger Pia Christmas-Møller til at komme med sit eget forslag, som fik opbakning fra et flertal uden om regeringen. Men kort før afstemningen aftalte Ny Alliance i stedet med regeringen og DF at gå i gang med nye forhandlinger. Dette fik flere af partiets medlemmer til at forlade partiet. Som en udløber af sagen truede Lars Emil Johansen 12. februar 2008 med at trække Grønlands repræsentanter i Folketinget ud efter, at DF havde kritiseret dem for at være med i et flertal mod regeringen og DF, før Ny Alliance ændrede deres standpunkt. 

Sagen startede med rapporter om, at børn af afviste asylansøgere, specielt irakere, fik psykiske skader af at bo i asylcentrene i længere tid.  Regeringen og specielt Venstre afviste i første omgang at der var et problem, men efter pres fra flere sider, også internt i partiet, meddelte Indenrigsministeriet 23. oktober 2007, at asylansøgere med børn kunne bosætte sig uden for asylcentrene.  Dagen efter denne meddelelse udskrev statsminister Anders Fogh Rasmussen folketingsvalg til afholdelse 13. november 2007 og asylsagen blev en del af valgkampen.

Under valgkampen gjorde specielt Naser Khader, stifteren og lederen af det nye parti Ny Alliance, sig til talsmand for de afviste asylansøgeres sag.

16. januar 2008 indgik regeringen og DF en aftale hvor afviste asylansøgere med børn kunne flytte ud af asylcentrene efter 3-4 år. Institut for Folkesundhedsvidenskab påviste dog at børnene allerede efter et år viste tegn på psykiske skader. Dette fik oppositionen til at kræve en ændring i den netop indgåede aftale.  Pia Christmas-Møller, der 5. december 2007 var udtrådt af de konservatives folketingsgruppe,  lavede derfor et nyt forslag, som fik opbakning fra oppositionen og de grønlandske mandater og bragte dermed regeringen og DF i mindretal i sagen.  23. januar, dagen inden afstemningen, lavede regeringen og DF en aftale med Ny Alliance, der betød at flertallet mod asylaftalen forsvandt.  Denne politiske vending fik først den ene af stifterne og folketingsmedlem, Gitte Seeberg, til at forlade Ny Alliance 29. januar  og 5.februar fulgte et andet folketingsmedlem Malou Aamund efter og meldte sig samtidig ind i Venstre.

Referencer 

Begivenheder i 2006
Begivenheder i 2007
Begivenheder i 2008
Danmarks politik
Castle Dale

Castle Dale er en amerikansk by og administrativt centrum for det amerikanske county Emery County i staten Utah. I 2000 havde byen et indbyggertal på .

Byer i Utah
101st Airborne Division

101st Airborne Division – også kaldt Screaming Eagles – er en luftbåren enhed i den amerikanske hær, hvis primære opgave er at foretage angreb fra luften. Oprindelig var det en luftbårendivision, men i dag er enheden en såkaldt helikopterbåren luftlandedivision.

Enhedens hovedkvarter er beliggende i Fort Campbell, Kentucky, og blev oprettet i 1942 under general William C. Lee. Under 2. verdenskrig var enheden aktiv i Europa. Blandt andet var de en del af De Allieredes invasion af Sicilien.

Enheden har været involveret i den overvejende del af de konflikter efter 2. verdenskrig, hvori den amerikanske hær har deltaget i – herunder f.eks. Vietnamkrigen, Golfkrigen og krigen mod terrorisme.

Eksterne henvisninger 

Officiel hjemmeside for 101st Airborne Division 

USA under 2. verdenskrig
Militære enheder fra USA
United States Army
Barking and Dagenham

Barking and Dagenham (officelt: The London Borough of Barking and Dagenham) er en bydel i Greater London. Den ligger i ydre London, i regionens nordøstlige del. Som bydel udgør den også et administrativt distrikt.

Bydelen blev oprettet i 1965 ved sammenlægningen af Barking og Dagenham, som begge lå i Essex.

Bilproducenten Fords britiske afdeling, Ford of Britain, åbnede i 1931 Europas største bilfabrik i ved Themsen i Dagenham, hvilket medførte en kraftig udvikling i området. Mange arbejdere flyttede fra slumtilstande i Londons East End til Dagenham, da Fords nye fabrik og underleverandørernes nye fabrikker åbnede i distriktet. De fleste boligområder i distriktet blev oprettet af Londons grevskabsforvaltning i mellemkrigstiden. Industrien havde nedgangstider i 1980'erne, og dette førte til at serviceerhverv blev en vigtigere del af økonomien. Pr. 2006 havde Barking og Dagenham de laveste boligpriser i Greater London.

Steder i Barking og Dagenham 
 Barking
 Becontree
 Becontree Heath
 Chadwell Heath
 Creekmouth
 Dagenham
 Marks Gate
 Rush Green

Eksterne henvisninger 
 Barking and Dagenham Council
Serbiens Frivillige Garde

Serbiens Frivillige Garde kendt under navnet Arkans Tigre var en serbisk paramilitær gruppe, som uddannede serbere fra Beograds lokale fodbold-hooligans til elitesoldater.

Gruppen var især aktiv under den serbisk-kroatiske konflikt i Krajina og i Srebrenica-massakren i Bosnien. Og igen i Kosovo fra 1998 – 1999. 

Gruppen var under ledelse af Zeljko Raznjatovic, også kaldet Arkan. Under den jugoslaviske borgerkrig spillede "tigrene" en stor rolle. De stod bl.a bag flere sager om massemord, etniske udrensninger og krigsforbrydelser i Bosnien og Kroatien.

Flere af gruppens medlemmer er i dag eftersøgt af Den internationale Krigsforbryderdomstol i Haag for de krigsforbrydelser, som gruppen udøvede under den jugoslaviske borgerkrig.

Gruppens leder Zeljko Raznjatovic blev dræbt i 2000, midt i sin hjemby Beograd

Militære enheder fra Serbien
Andreas Hallager

Andreas Hallager (28. august 1796 – 9. december 1853) var en dansk musiker, orkesterleder og komponist.

Allerede som 7-årig begyndte hans musikalske karriere og som 14-årig blev han hoboist (musiker) ved Det borgerlige Infanteri. i 1825 finder vi ham i Stockholm i den Kongelige Gardes Musikkorps. Fra 1816-1821 spillede han i Livjægerkorpsets orkester og 1821-1822 var han i St. Petersborg, hvor han fik tilbudt en stilling i operaorkestret, men takkede nej. Fra 1825-1848 var han leder af nogle af hærens musikkorps (Prinds Christian Frederiks Regiment og Anden Infanteri-Brigade)

Undervejs i sin karriere modtog han forskellige hædersbevisninger. Han blev udnævnt til Krigsassessor, fik den svenske Fortjenstmedalje i guld, Dannebrogsordenen og Danebrogsmændenes Hæderstegn. Og dog endte han mærkeligt nok sit liv som graver ved Frue Sogns Kirkegård og den katolske Menigheds kirkegård lige uden for Nørreport. Fra 1828 levede han sammen med enken Anne Margrethe Degen, som havde sønnen Søffren Degen, der senere blev en kendt dansk guitarist

Musikken 
Hallager udgav 3 samlinger med sange, som fik en hård medfart i anmeldelser af A.P Berggreen: Compositioner, der røbe en saadan Aandsfattigdom og Mangel paa Kundskab i Theorien, som disse, staae egentlig under al Kritik.

 Musikalsk Nytaarsgave. Romancer med Accompagnement for Pianoforte eller Guitar. Satte i Musik og Hendes Kongelige Höihed Prindsesse Caroline Amalie underdanigst tilegnet. København 1835
 Otte Romancer. Musikalsk Nytaarsgave med Accompagnement for Pianoforte eller Guitar. Sat i Musik og hans Kongelige Höihed Prinds Christian Frederik underdanigst tilegnet. København 1836
 Apolloharpen. Musikalsk Jule- og Nytaarsgave for Sang og Pianoforte, København 1837
 Men der findes en række manuskripter samlet i 3 bøger med titlen Fritimer. De indeholder hver en lang række kompositioner – nogle i partitur for blæseorkester, andre blot for sang og klaver. Af større værker finder man hele partiturer til marcher for Livjægercorpset med en messingblæserbesætning. Enkelte gange udvides det med træblæsere og symfoniorkesterbesætning findes også i
 en scene fra Kotzebues skuespil De to Brødre fra 1835. Disse større kompositioner daterer sig helt fra 1826 til 1840.
 Derudover findes nogle kammermusikalske værker for strygekvintet eller
 kvartetter for fire klarinetter eller
 fire horn samt en
 Thema med Variationer for violin og klaver.

 Endelig findes et par arrangementer af Hallager for guitar, nemlig af de spanske danse El Jaleo de Xeres og Cachucha fra August Bournonvilles ballet Toreadoren.

Kilde 
 Det Kongelige Biblioteks fokusside om Hallager

Eksterne henvisninger 
 

Komponister fra Danmark
Dirigenter fra Danmark
Riddere af Dannebrog
Naval Criminal Investigative Service

NCIS – Naval Criminal Investigation Service, er en føderal efterretningstjeneste i USA, som efterforsker sager som har til tilknytning til den amerikanske flåde eller det amerikanske marineinfanteri. Der er blevet lavet en tv-serie om NCIS, der startede i 2003, som et spin-off af tv-serien Interne Affærer.

Naval Investigative Service 
Forløberen for NCIS er Naval Investigative Service (NIS), der blev stiftet i 1882. I 1999 blev NIS og elementer af Criminal Investigation Division (CID) fra US Marine Corps samlet i det nuværende NCIS.

Eksterne henvisninger 

 www.ncis.navy.mil – NCIS' hjemmeside.

United States Navy
USA's efterretningstjenester
United States Marine Corps
Praia

Praia (egentlig Praia Santa Maria, portugisisk for "Den hellige Marias strand") er hovedstaden på Kap Verde og har  indbyggere. Praia er landets største by og ligger på øen Santiago, som er en del af øgruppen Sotavento. Byens historiske centrum kaldes Platô, da det ligger på et mindre plateau. Det administrative og kommercielle centrum er gradvis blevet flyttet til Achada Santo António, hvor landets parlament også ligger.

Praia er landets kommercielle centrum, og hovedeksportvarerne er kaffe, sukker og tropiske frugter.

Befolkningsudvikling

Referencer 

 
Byer på Kap Verde
Havering

Havering (officielt: The London Borough of Havering) er en bydel i det østlige London. Den grænser mod Themsen og bydelen Bexley i syd, Redbridge og Barking and Dagenham i vest, Essex i nord og Thurrock i øst. Mod øst markerer M25 grænsen næsten hele vejen, med undtagelse af North Ockendon som ligger på ydersiden af ringvejen.

Distriktet blev oprettet i 1965 ved at kredsen Romford og distriktet Hornchurch blev slået sammen og overført til Greater London fra Essex.

I løbet af det 20. århundrede blev Havering et populært boligområde på grund af gode forbindelser med det centrale London via tog og undergrundsbanen.

Store dele af distriktet består af parker, og omkring halvdelen er defineret som beskyttet naturområde.

Steder i Havering 

 Ardleigh Green
 Chase Cross
 Collier Row
 Elm Park
 Emerson Park
 Gidea Park
 Harold Hill
 Harold Wood
 Havering-atte-Bower
 Hornchurch
 North Ockendon
 Rainham
 Romford
 Rush Green
 Upminster
 Wennington